stanford-oval/wikipedia huggingface dataset:
באטלגראונד (2014)
תוצאות

| מס' | תוצאות | התניות | זמן |
| --- | --- | --- | --- |
| P1 | אדם רוז (עם ליילה וסאמר רה) ניצח את פאנדנגו | קרב יחידים | 02:08 |
| P2 | קמרון ניצחה את נעמי | קרב יחידים | 03:19 |
| 3 | האוסוס (ג'יי אוסו וג'ימי אוסו) (א) ניצחו את משפחת וויאט (אריק רואן ולוק הארפר) בתוצאה 2–1 | קרב 2 מתוך 3 הכרעות על אליפות הזוגות של ה-WWE | 18:50 |
| 4 | AJ לי (א) ניצחה את פייג' | קרב יחידים על אליפות הדיוות | 07:10 |
| 5 | רוסב (עם לאנה) ניצח את ג'ק סוואגר (עם זב קולטר) בספירת חוץ | קרב יחידים | 09:47 |
| 6 | סת' רולינס ניצח את דין אמברוז בפרישה | קרב יחידים | לא ידוע |
| 7 | כריס ג'ריקו ניצח את בריי וויאט | קרב יחידים | 15:01 |
| 8 | המיז ניצח בקרב הבאטל רויאל לאחר שהדיח אחרון את דולף זיגלר | קרב באטל רויאל על האליפות הבין יבשתית הפנויה | 14:10 |
| 9 | ג'ון סינה (א) ניצח את קיין, רנדי אורטון ורומן ריינס | קרב מרובע על אליפות ה-WWE העולמית במשקל כבד | 18:15 |
(א) – מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
↑  סדר ההדחות: אקסבייר וודס, זאק ריידר, קאלי הגדול, סין קארה, R-טרות', קורטיס אקסל, דמיאן סנדאו, דייגו, רייבאק, טייטוס אוניל, אלברטו דל ריו, ביג אי, קופי קינגסטון, סזארו, הית' סלייטר, בו דאלאס, שיימוס ודולף זיגלר.
הערות שוליים

↑  נתוני שיעורי הקנייה של האירוע באטלגראונד 2014
↑  ג'ון סינה יגן על אליפות ה-WWE העולמית במשקל כבד בקרב מרובע באירוע באטלגראונד
↑  שני שמות הוסרו מקרב הבאטל רויאל של האירוע באטלגראונד
↑  ארגון ה-WWE רמז על התרסקות מטוס מלזיה איירליינס במהלך האירוע באטלגראונד וזה לא הלך לטובתו
↑  אמירותיה של לאנה גרמו לתגובות חריפות
↑  האזכורים של לאנה לטרגדיית מטוס מלזיה איירליינס וההתנצלות של ה-WWE
↑  הביקורת של ג'יימס קאלדוול באתר PWTorch.com
↑  אדם רוז ניצח את פאנדנגו (קרב במופע המקדים)
↑  קמרון ניצחה את נעמי (קרב במופע המקדים)
↑  האוסוס ניצחו את משפחת וויאט ושמרו על אליפות הזוגות של ה-WWE (קרב 2 מתוך 3 הכרעות)
↑  AJ לי ניצחה את פייג' ושמרה על אליפות הדיוות
↑  רוסב ניצח את סוואגר כתוצאה מספירת חוץ
↑  רולינס ניצח את אמברוז בפרישה
↑  ג'ריקו ניצח את וויאט
↑  המיז ניצח בקרב הבאטל רויאל והפך לאלוף הבין יבשתי החדש
↑  סינה ניצח בקרב המרובע ושמר על אליפות ה-WWE העולמית במשקל כבד
אפיקה

ערך זה עוסק בלהקת מטאל סימפוני. אם התכוונתם לסוגה בשירה, ראו .
| --- | --- |
Epica, Wrocław 2022
Epica, Wrocław 2022
 מקום הקמה:  Reuver, לימבורג 
 מוקד פעילות:  הולנד הולנד
 תקופת הפעילות:  מ-2002
 זרם:  מטאל
 סוגה:  מטאל סימפוני
 חברת תקליטים:  Nuclear Blast
 שיתופי פעולה בולטים:  אפטר פוראבר, קמלוט, MaYaN
 http://www.epica.nl
 פרופיל ב-IMDb
 חברים
 Mark Jansen Ariën van Weesenbeek Isaac Delahaye Coen Janssen סימונה סימונס Rob van der Loo 
 
אפיקה בהופעה בפסטיבל הלפסט 2007.
אפיקה (באנגלית: Epica) היא להקת מטאל סימפוני מהולנד, שכיום נחשבת לאחת הלהקות הבולטות והמצליחות בסצנת המטאל הסימפוני והצליחה אף לפרוץ ולהצליח בסצנת המיינסטרים.
מוזיקה

המוזיקה של הלהקה ממשיכה את הקו של After Forever ומתבססת על "שירת היפה והחיה" – מארק יאנסן בגרואלינג וסימונה סימונס בשירה אופראית בעיקר בטווח המצו סופרן אך לעיתים גם בקול אלט שתואר כ"ברור, בעל טון מושלם והרבה רגש". אפיקה מרבה להשתמש בליווי מקהלות ששרות באנגלית ולטינית, ובחלק מהשירים אף בליווי תזמורתי הכולל כלי נגינה קלאסיים. לעיתים כוללים השירים גם דקלומים ומילים בלטינית וערבית.
המוזיקה עצמה היא שילוב של מטאל גותי בסגנון Within Temptation, מטאל סימפוני שממשיך את אפטר פוראבר עם תערובת של פרוגרסיב מטאל ופאוור מטאל.[דרוש מקור] הגיטריסט של הלהקה, אד סלייטר, תיאר את סגנונה כ"גשר בין פאוור מטאל לגותיק מטאל". המוזיקה של אפיקה היא מצד אחד אגרסיבית ובומבסטית כאשר שירים מסוימים שלה הם גדולים, אפיים וכבדים ואילו שירים אחרים יותר שקטים ומאופקים.
תכנים

רבים משירי הלהקה, בייחוד אלה של סדרת השירים The Embrace That Smothers, דנים במחאה כנגד הדת, נגד החשיבה הלא-עצמאית של דתיים אדוקים ונגד מעשים הנעשים בשם הדת. כך, למשל, נפתח השיר "Cry for the moon" במילים "השתמש בהגיון הבריא שלך; אינך יכול להתחבא מאחורי האגדות שלך לנצח". בהמשך, יוצא השיר נגד הצביעות הדתית: "מחילה אינה למכירה, גם לא הנכונות לסלוח". השיר "Façade Of Reality" להבדיל, נכתב על מבצעי הפיגוע במגדלי התאומים. הוא מבקר את האווירה הדתית שדחפה אנשים לנהוג כפי שנהגו, ותוהה האם יש תקווה לעתיד טוב יותר כל עוד אנשים נשלטים על ידי דתות.
לצד הביקורת כנגד הדת, יש שירים העוסקים גם בנושאים יומיומיים יותר כגון מערכות יחסים כושלות (כגון Never Enough).
אפיקה כתבה סדרת שירים בשם New Age Dawns (אנ'). סדרה זו הושפעה מקריסת תרבות המאיה ועוסקת בעיוורון העצמי שמוביל לנפילה (Consign to Oblivion), ובהמשך קוראת לאדם לקחת שליטה על חייו (Design Your Universe).
היסטוריה

אפיקה מזכירה בסגנונה המוזיקלי להקות כגון After Forever ו-Within Temptation. הלהקה נוסדה בשנת 2002 על ידי מארק יאנסן שעבד בעבר עם After Forever, ועזב אותם בגלל שינויים בסגנון הלהקה. לאחר שעזב את After Forever הוא הקים להקה משלו, וצירף אליה את הזמרת סימונה סימונס. שמה המקורי של הלהקה היה Sahara Dust אך כבר בתחילת 2003 שונה השם ל-Epica, בעקבות האלבום Epica של להקת הפאוור מטאל Kamelot.
אלבומה הראשון והפורץ של אפיקה שיצא ב-2003 היה The Phantom Agony, שעסק בין השאר בטרור האסלאמי. על עטיפת האלבום הופיעה סימונס, לבושה בבגדי עור חושפניים, כשנחשים מתפתלים סביבה.
ב-2 ביוני 2006 הגיעה הלהקה לראשונה להופעה אחת בארץ במועדון הבארבי, אשר הותירה על הלהקה רושם רב וחבריה הבטיחו לשוב ולהופיע בארץ, כפי שהם אכן עשו ב-11 בדצמבר 2008.
ב-7 בספטמבר 2007 (בגרמניה, 10 בספטמבר בשאר העולם) הוציאה אפיקה את אלבומה השלישי The Divine Conspiracy שהפך לאחד אלבומי הסימפוני מטאל הנמכרים ביותר באותה שנה. הלהקה יצאה לסיבוב הופעות ארוך מאוד בעקבותיו.
במהלך סיבוב ההופעות, דיווחה הלהקה לפתע כי סולניתה, סימונה סימונס, לקתה במחלה כתוצאה מחיידק אלים MRSA הנקרא גם "חיידק בית החולים" אשר בו נדבקה במקסיקו, לאחר שנאלצה לעבור ניתוח עקב זיהום ברגלה. המחלה מנעה מסימון מלהופיע ולכן החליפה אותה חברתה ומורתה, אמנדה סאמרוויל. במהלך 2008, לאחר מאבק עיקש ובן כמה חודשים, שבה סימון להופיע עם הלהקה.
ב-11 בדצמבר 2008 הופיעה הלהקה שוב בארץ, במועדון ה"בארבי" וחתמה את סיבוב ההופעות שלה בצורה מרשימה, אל מול אולם מלא. בתום ההופעה ירדו חברי הלהקה לקהל ושוחחו עם המעריצים.
מספר ימים לאחר ההופעה, הודיע אד על פרישתו מהלהקה לטובת פרויקטים אחרים ומעט מנוחה. את אד סלאייטר החליף אייזק דה-להיי.
ב-2009 הופיעה אפיקה בהונגריה במופע בשם The Classical Conspiracy שחציו כלל עיבודי מטאל סימפוני לקטעי מוזיקה קלאסית וחציו השני שירים של הלהקה, בעיקר מהאלבום The Divine Conspiracy. מאוחר יותר יצא אלבום של המופע בשם The Classical Conspiracy שחולק לשני תקליטורים.
ב-2009 יצא האלבום החמישי Design Your Universe.
ב-2012 יצא האלבום השישי Requiem for the Indifferent.
ב-2014 יצא אלבומה השביעי The Quantum Enigma.
ב-2016 יצא אלבומה השמיני The Holographic Principle.
ב-14 ביוני 2017 הופיעה הלהקה שוב בישראל, במועדון ה"בארבי" מול אולם מלא. ב-10 באוקטובר 2019 הופיעה הלהקה שוב בישראל, במועדון ה"בארבי" מול אולם מלא, ובהדרן הניפה את דגל ישראל לצד דגל הלהקה.
חברי הרכב > חברי ההרכב הנוכחי

סימונה סימונס – שירה נשית, מצו-סופרן
מארק יאנסן – גיטרות ושירה (גרואלינג)
אייזק דלהיי – גיטרה
רוב ון דר לו – גיטרה באס
קוּן ג'נסן – קלידים
אריאן ון ויסנביק – תופים
חברי הרכב > חברי ההרכב לשעבר

איב האטס – גיטרה באס (2002–2012)
אד סלאייטר – גיטרה (2002–2008)
הלנה אירן מיכאלסן – שירה נשית, סופרן (2002)
יוראן סימונס – תופים (2002)
איוואן הנדריקס – תופים (2002)
דניס ליפלנג – תופים (2002)
דיסקוגרפיה > אלבומים

The Phantom Agony ‏(2003)
Consign to Oblivion ‏(2005)
The Score – An Epic Journey ‏(2005)
The Divine Conspiracy ‏(2007)
Design your Universe ‏(2009)
Requiem for the Indifferent ‏(2012)
The Quantum Enigma ‏ (2014)
The Holographic Principle ‏ (2016)
Omega ‏ (2021)
דיסקוגרפיה > סינגלים

The Phantom Agony ‏(2003)
Feint ‏(2004)
Cry for the Moon ‏(2004)
Solitary Ground ‏(2005)
Quietus (Silent Reverie) ‏(2005)
Never Enough ‏(2007)
Chasing the Dragon ‏(2008)
Unleashed ‏(2009)
Martyr of the Free Word ‏(2009)
This is the Time ‏(2010)
Storm the Sorrow ‏(2012)
The Essence Of Silence ‏ (2014)
Unchain Utopia ‏ (2014)
Universal Death Squad ‏ (2016)
Edge of The Blade ‏ (2016)
דיסקוגרפיה > הופעות חיות

We Will Take You With Us ‏(DVD) ‏(2004)
The Classical Conspiracy (אלבום הופעה חיה במישקולץ, הונגריה) ‏(2009)
דיסקוגרפיה > אלבומי אוסף

The Road to Paradiso ‏(2006)
הערות שוליים

1 2  Chad Bower,‏ Epica – The Divine Conspiracy, באתר About.com
↑  Interview with Mark Jansen, Simone Simons and Ad Sluijter of Epica
↑  Epica – The Divine Conspiracy, באתר Lords of Metal
↑  מאוחר יותר התחתנה סימונה סימונס, הסולנית של אפיקה, עם אוליבר פאלוטאי, הקלידן של קמלוט.
| --- | --- |
בקרת זהויות :  ISNI: 0000 0000 9116 7658  LCCN: no2009201788  MusicBrainz: 21985b14-1b0d-44fe-b357-310b29bba510  NKC: xx0106716  VIAF: 133320300   WorldCat (עם VIAF): 133320300 
סימונה סימונס, זמרת-יוצרת וסולנית הלהקה, הידועה ביופייה ושערה הג'ינג'י הארוך. סימונס משמשת כ"פנים" של הלהקה.
אפיקה בהופעה בטוסקה 2006
מארק יאנסן, גיטריסט וזמר-יוצר
סימונה סימונס, זמרת-יוצרת וסולנית הלהקה
סימונה סימונס, סולנית הלהקה, 2014.
נגני אפיקה, ציריך 2017
בוסטון דיינמיקס

| --- | --- |

 נתונים כלליים
 מייסדים:  פרופסור מארק רייברט
 תקופת הפעילות:  1992–הווה (כ־32 שנים)
 חברת אם:  יונדאי
 מיקום המטה:  וולתהאם, מסצ'וסטס, ארצות הברית
 ענפי תעשייה:  רובוטיקה
 מוצרים עיקריים:  רובוטיקה, Spot 
 יו"ר:  מארק רייברט 
 מנכ"ל:  מארק רייברט 
 עובדים:  501 
  
 www.bostondynamics.com
 
בוסטון דיינמיקס (באנגלית: Boston Dynamics) היא חברה אמריקאית מקבוצת יונדאי, המתכננת מוצרים בתחומי הרובוטיקה וההנדסה וידועה בזכות "כלב גדול", רובוט בעל ארבע רגליים שפותח עבור צבא ארצות הברית. החברה הוקמה על ידי מארק רייברט, פרופסור ב-MIT.
החברה שיתפה פעולה בעבר גם עם חברת אמריקן סיסטמס שהייתה תחת חוזה עם Naval Air Warfare Center Training Systems Division‏ (NAWCTSD) כדי להחליף הדמיות ממוחשבות תלת־ממדיות המדמות מספר תרחישי המראה של מטוסים מנושאת מטוסים.
ב-13 בדצמבר 2013 נרכשה בוסטון דיינמיקס על ידי גוגל במשא ומתן אותו ניהל אנדי רובין. זמן קצר לפני הרכישה העבירה בוסטון דיינמיקס את התוכנה אותה פיתחה, DI-Guy, ל-VT MÄK, ספקית תוכנות סימולציה מקיימברידג', מסצ'וסטס. בשמיני ביוני 2017 מכרה גוגל את החברה לקבוצת סופטבנק תמורת סכום לא ידוע. בדצמבר 2020 רכשה יונדאי את החברה תמורת 1.1 מיליארד דולר.
מוצרים > כלב גדול

כלב גדול (BigDog) הוא רובוט בעל ארבע רגליים שפותח בשנת 2005 על ידי בוסטון דיינמיקס בשיתוף עם פוסטר-מילר, המעבדה להנעה סילונית, ואוניברסיטת הרווארד. המימון לפיתוח הרובוט הגיע מ-DARPA בשאיפה ליצור רובוט המסוגל לשאת משאות כבדים, בדומה לפרד, שיתלווה לחיילים בשטחים קשים למעבר לכלי רכב. במקום גלגלים, כלב גדול משתמש בארבע רגליו ובכך משיג יתרון על פני רכבים. הוא תוכנן לשאת עד 150 קילוגרמים, הוא נע במהירות של 6.4 קמ"ש ומסוגל לעבור שטחים משופעים עד 35 מעלות.
רובוט ה-LS3‏ (Legged Squad Support Systems) אותו פיתחה החברה דומה לכלב גדול.
מוצרים > צ'יטה

צ'יטה (Cheetah) הוא רובוט בעל ארבע רגליים המסוגל לרוץ במהירות של עד 45 קמ"ש ונכון לאוגוסט 2012, זו מהירות שיא לרובוט בעל רגליים. השיא הקודם של 21.1 קמ"ש היה שייך לרובוט שפותח בשנת 1989 ב-MIT. פיתוח צ'יטה נעשה במימון ובמסגרת תוכנית "Maximum Mobility and Manipulation" של DARPA. גב הרובוט בנוי בצורה בו הוא מסוגל להתכופף קדימה ואחורה בכל צעד בעת ריצה, דבר המגדיל את צעדיו של הרובוט ומהירות ריצתו, בדומה למבנה עמוד השדרה הביולוגי של החיה בטבע. רובוט צ'יטה השיג את מהירותו (45 קמ"ש) על מסילת כושר במעבדה כשהוא מחובר לאמצעים השומרים עליו במרכז מסילת הכושר. רובוט שרץ ופועל באופן חופשי בשטח נקרא "חתול פראי" (WildCat) והוא הוצג לציבור ב-3 באוקטובר 2013.
מוצרים > כלב קטן

כלב קטן (LittleDog) הוא רובוט בעל ארבע רגליים שפותח על ידי בוסטון דיינמיקס ובמימון DARPA לצורכי מחקר.
מוצרים > RiSE

RiSE הוא רובוט המסוגל לטפס על משטחים אנכיים, כמו קירות, עצים וגדרות, באמצעות מיקרו-טפרים שבגפיו. הוא משנה את יציבותו בהתאם לעקמומיות של משטח הטיפוס וזנבו עוזר לו לאזן את עצמו בעליות תלולות. אורכו של הרובוט 25 סנטימטרים, משקלו 2 קילוגרמים והוא מסוגל להגיע למהירות של 1.1 קמ"ש.
כל אחת משש רגליו של RiSE מונעת בעזרת זוג מנועים חשמליים ומחשב מרכזי אחד בגוף הרובוט שולט בתזוזת הרגליים, מנהל את התקשורת ביניהן ומפעיל מספר חיישנים.
בוסטון דיינמיקס פיתחה את RiSE בשיתוף עם חוקרים מאוניברסיטת פנסילבניה, אוניברסיטת קרנגי מלון, אוניברסיטת קליפורניה בברקלי, אוניברסיטת סטנפורד וקולג' לואיס וקלארק במימון DARPA.
מוצרים > PETMAN

PETMAN (קיצור של Protection Ensemble Test Mannequin) הוא רובוט בעל שתי רגליים שפותח ונבנה כדי לבחון ציוד וחליפות שתוכננו להגנה מפני חומרים כימיים. הוא הרובוט האנתרופומורפי שזז בדיוק כמו בן אדם. חלק גדול מטכנולוגיית הייצור שלו נלקחה מכלב גדול.
מוצרים > LS3

LS3 (קיצור של Legged Squad Support System), הידוע גם בכינויו כלב-אלפא (AlphaDog), הוא גרסה צבאית לכלב גדול ולשם כך שלדתו חוזקה והוא מסוגל לפעול בחום, קור, סביבה רטובה ויבשה.
מוצרים > אטלס

אטלס (Atlas) הוא רובוט דמוי אדם בגובה של 1.8 מטרים המבוסס ברובו על טכנולוגיית הרובוט PETMAN ותוכנן למגוון משימות של חיפוש והצלה במימון DARPA.
מוצרים > SpotMini

רובוט דמוי כלב בעל חיישני מיפוי המצויד במצלמות מכל הצדדים. ב-11 במאי 2018 מנכ"ל החברה, ד"ר מארק רייברט, אמר כי מתוכננת מכירה של מוצר זה עבור חברות אבטחה החל משנת 2019.
הערות שוליים

↑  http://www.newscientisttech.com/channel/tech/dn8802-robotic-pack-mule-displays-stunning-reflexes.html
↑  http://www.bostondynamics.com/bd_about.html
↑  http://www.highbeam.com/doc/1G1-80023459.html
↑  http://www.nytimes.com/2013/12/14/technology/google-adds-to-its-menagerie-of-robots.html?_r=1&
↑  http://halldale.com/news/defence/di-guy-now-part-vt-m%C3%A4k#.Uq9wffRDt8E
↑  SoftBank is buying robotics firms Boston Dynamics and Schaft from Alphabet, TechCrunch (באנגלית)
↑  http://www.bostondynamics.com/
↑  http://www.nytimes.com/2012/04/10/science/pentagon-contest-to-develop-robots-to-work-in-disaster-areas.html?_r=1
↑  http://www.bostondynamics.com/robot_bigdog.html
↑  http://www.bostondynamics.com/robot_ls3.html
↑  http://www.breitbart.com/Breitbart-TV/2013/10/05/Creepy-Cat-Robot-Can-Run-16mph
↑  http://www.scientificamerican.com/article.cfm?id=littledog-darpa
↑  http://www.bostondynamics.com/robot_littledog.html
↑  http://www.bostondynamics.com/robot_rise.html
↑  http://www.army-technology.com/projects/petman/
↑  https://www.youtube.com/watch?v=67CUudkjEG4
↑  http://www.bostondynamics.com/robot_Atlas.html
↑   עודד ירון, מפחדים מהרובוטים של בוסטון דיינמיקס? בקרוב הם יצאו לחופשי, באתר הארץ, 12 במאי 2018
| --- | --- |
בקרת זהויות :  ISNI: 0000 0004 0460 1225 
כלב גדול
אטלס
ג'אקומו אגוסטיני

ג'אקומו אגוסטיני (באיטלקית: Giacomo Agostini; נולד ב-16 ביוני 1942) הוא רוכב מרוצי אופנועים איטלקי שהתחרה בסדרת הגרנד פרי בשנות ה-60 וה-70 של המאה ה-20. הוא זכה ב-15 אליפויות עולם, מתוכן שמונה בקטגוריה הבכירה. בחמש עונות הוכתר אגוסטיני לאלוף עולם בשתי קטגוריות שונות במקביל.
ביוגרפיה

אגוסטיני נולד בלוברה, מחוז לומברדיה שבאיטליה. בעודו נער ניסה את כוחו במרוצים, אך אביו, שהיה תעשיין איטלקי עשיר, הפגין חוסר שביעות רצון מהעיסוק במרוצים. אגוסטיני החל את קריירת הרכיבה המקצועית בגיל 21 ב-1963. בשנה זו זכה בתואר אלוף איטליה בקטגוריית 175 סמ"ק כשרכב עבור חברת מוריני האיטלקית. הצלחתו אפשרה לו לעבור לקטגוריית ה-350 סמ"ק ולזכות בתואר אליפות איטליה בשנה העוקבת. במסגרת עונה זו הוא גם התחרה בסיבוב האיטלקי של עונת הגרנד פרי ב-350 וסיים במקום הרביעי. הוא הוחתם לקבוצת היצרן האיטלקי אם וי אגוסטה שבה רכב אלוף העולם באותה עת מייק היילווד.
מעברו של היילווד ב-1966 לקבוצת היצרן היפני הונדה הותירה את אגוסטיני כרוכב הבכיר בקבוצה וסללה את הדרך לרצף אליפויות שלא שוחזר מעולם בקטגוריית ה-500 הבכירה. הוא זכה עבור אם וי אוגוסטה בשבע אליפויות רצופות ב-500 וכמעט במקביל בעוד שבע רצופות ב-350. עונת 1967 הגיעה לסיום דרמטי כאשר אגוסטיני והיילווד זכו כל אחד בחמישה מרוצים לפני פתיחת המרוץ האחרון שבו הוכרעה האליפות לטובת אגוסטיני.
ב-1974 הודיע אגוסטיני על מעבר לקבוצת היצרן של ימאהה. היה זה צעד חריג באותה עת, כיוון שהיצרנים היפניים לא הצליחו עד אז לזכות באליפות ה-500. באותה שנה לא הצליח אגוסטיני להשיג את התואר בקטגוריית ה-500 סמ"ק, אך זכה ב-350. שנה לאחר מכן, זכה בתואר ראשון ליצרן יפני בקטגוריית ה-500. היה זה גם אופנוע שתי הפעימות הראשון שזכה בתואר זה.
ניצחונו האחרון של אגוסטיני היה ב-1976 בגרמניה. בעונה זו חזר לאם וי אוגוסטה אך לא זכה לאליפות נוספת. הוא פרש ממרוצי אופנועים בשנת 1977. החל מ-1978 ניסה כוחו במשך שלוש שנים במרוצי מכוניות אך לא זכה להצלחה. בשנת 2000 העניק ארגון ה-FIM לאגוסטיני את התואר "אגדת מרוצים".
ארתור שוורץ

| --- | --- |
אין תמונה חופשית
 לידה:  8 ביולי 1855 פשט, ממלכת הונגריה 
 התאבד:  24 בדצמבר 1915 (בגיל 60) בודפשט, האימפריה האוסטרו-הונגרית 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד 
 תפקידים:  נוירולוג, רופא, פריבט-דוצנט 
 צאצאים:  Andreas Bertalan Schwarz 
 
ארתור שוורץ, (בהונגרית: Schwarz Artúr; פשט, 8 ביולי 1855 – בודפשט, ארז'בטווארוש, 24 בדצמבר 1915) היה דוקטור לרפואה נוירולוג יהודי-הונגרי, פרופסור פרטי (לא חלק מהסגל) באוניברסיטה, אביו של אנדראש ברטלן שוורץ (1886–1953), עורך דין, פרופסור באוניברסיטה.
קורות חייו

ארתור שוורץ נולד במשפחה יהודית כבנם של ארמין שוורץ (1826–1911) ושל יוליה לֶדֶרֶר (1829–1859). אביו היה נשיא "האגודה הראשונה לנישואי (שידוכי) עלמות". אחיו, הצעיר ממנו בשנה, גוסטב סאסי-שוורץ (1856–1920) היה עורך דין, פרופסור באוניברסיטה, אחיו הנוסף פליקס שוורץ, היה מנהל אתנאום הוצאה לאור, ואחיו למחצה מנישואיו השניים של אביו (אחרי מות אשתו הראשונה בגיל 30), אנדרה הוגו סאס (1871–1952), היהנ מנתח פה, יועץ בריאות ראשי .
ארתור למד בבית הספר התיכון המלכותי הממלכתי בפשט (1866–1874), שם סיים בהצטיינות. הוא השלים את השכלתו הגבוהה בפקולטה לרפואה של האוניברסיטה המלכותית ההונגרית של בודפשט (כיום שמה אוניברסיטת אטווש לוראנד). בשנים 1878–1880, פעל כמתמחה תחת ניהולו של פרידייש קוראני במרפאה פנימית מספר 2. לאחר מכן בין 1880 לבין 1883 היה מתמחה ורופא משנה בבית החולים הציבורי בווינה. הוא חזר לבודפשט ב-1884 ושנה לאחר מכן מונה לראש המחלקה הנוירולוגית במרפאת החוץ הציבורית (אמבולטוריום). בשנת 1889, קיבל הסמכה פרטית כמרצה בכיר (לא חלק מהסגל) בתחום הנוירולוגיה והרפואה הכללית. בין השנים 1892–1899 היה חבר במערכת העורכים ב"הארכיון הרפואי ההונגרי". לאחר 1895, עבד כרופא הראשי ומנהל של המחלקה הנוירולוגית של הפוליקליניקה הכללית מספר 4. בשנת 1895 מינה אותו שר התרבות לחבר המועצה לחינוך ציבורי. הוא מונה גם לחבר במועצה הלאומית לבריאות הציבור. ב-24 בדצמבר 1915 קפץ מחלון דירתו בקומה השנייה. הוא נלקח לבית ההבראה הרצל עם פציעות קשות, שם מת באותו היום.
הוא הובא בבית למנוחות בבית הקברות היהודי ברחוב קוזמה. בהלוויה נשא קורנל ליכטנברג נאום פרידה בשם הפוליקליניקה, והפרופסור באוניברסיטה מיקשה שכטר בשם הקולגות.
המשפחתו

אשתו הייתה גיזלה רייניץ (1864–1954) , בתם של הרופא יוז'ף רייניץ ושל פאולינה פראגר, עמה התחתן ב-1885. בבודפשט ב-10 במאי.
ילדיהם:
מגדולנה שוורץ (1888–1987). בעלה קארוי אלר (1887–1945)היה מרצה באוניברסיטה.
אמי שוורץ (1895–1980) הייתה מורה בתיכון. בעלה, בלה פרידייש (1884–1936), היה המזכיר הכללי של הבורסה לסחורות ולניירות ערך של בודפשט.
עבודותיו

מהלך מרווחי הסימפונות בריאות (שבועון רפואי, 1881, 41)
על השפעת המוח על תפקוד הכיפוף האחורי של חוט השדרה . (שבועון רפואי, 1886, 46–47)
מקרה קטלני של כוריאה חיקוי . (רפואה, 1887, 26.)
קסויסטיקה נוירולוגית . (שבועון רפואי, 1888, 13–15, 17)
המצב הנוכחי של הנוירולוגיה. (רפואה, 1889, 7–10)
התקדמות בנוירולוגיה. (רפואה, 1890, 1)
התקדמות בנוירולוגיה. (רפואה, 1891, 4)
התקדמות בנוירולוגיה. (רפואה, 1892, 5)
התקדמות בנוירולוגיה. (רפואה, 1893, 14)
על תשישות העצבית החריפה. (רפואה, 1894, 1–2)
לקריאה נוספת

אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
"Dr. Schwarz Arthur meghalt". Pesti Napló. 66 (359): 14–15. 1915-12-25.
לקסיקון יהודי הונגרי. 1929. עורך פטר אויווארי. גישה מקוונת
יוז'ף סיניאי:חייהם ויצירותיהם של רופאים הונגרים
הערות שוליים

↑  "Halotti bejegyzése a Budapest VII. kerületi polgári halotti akv. 2070/1915. folyószáma alatt".
↑  "Lederer Júlia halotti bejegyzése a pesti izraelita hitközség halotti akv. 536/1859. folyószáma alatt".
↑  Budapesti Hírlap, 1894. július 17. (14. évfolyam, 196. szám)
↑  Halotti anyakönyvi bejegyzésében Regina utónéven.
↑  "Schwarcz Arturné halotti bejegyzése a Budapest II. kerületi állami halotti akv. 304/1954. folyószáma alatt".
↑  "Házasságkötési bejegyzése a pesti neológ izraelita hitközség házassági akv. 186/1885. folyószáma alatt".
בהתחלה

בהתחלה הוא אלבום האולפן הרביעי של הזמרת-יוצרת הישראלית דניאלה ספקטור. האלבום יצא לאור ב-12 בדצמבר 2019, על ידי חברת התקליטים תקליטי יהלום.
רקע

האלבום יצא חמש שנים אחרי אלבומה הקודם. באלבום השתתפו ההרכב ג'יין בורדו וכן מוזיקאים כמו גבע אלון ודאנה איבגי.
ספקטור כתבה והלחינה את כל שירי האלבום הכולל גם גרסה עברית לשיר של בוב דילן "גשם כבד עומד ליפול" בתרגומו של יהונתן גפן.
רשימת רצועות

| בהתחלה> מס' | בהתחלה> שם | בהתחלה> משך | בהתחלה>  | בהתחלה>  | בהתחלה>  | בהתחלה>  | בהתחלה>  | בהתחלה>  | בהתחלה>  |
| --- | --- | --- | --- | --- | --- | --- | --- | --- | --- |
| 1. | מזמור לדוד  | 3:27 |  |  |  |  |  |  |  |
| 2. | עדיין בוער  | 3:49 |  |  |  |  |  |  |  |
| 3. | תרקדי את זה (עם דאנה איבגי)   | 3:53 |  |  |  |  |  |  |  |
| 4. | בהתחלה  | 4:18 |  |  |  |  |  |  |  |
| 5. | אמריקה  | 5:24 |  |  |  |  |  |  |  |
| 6. | בעשר בבוקר  | 3:55 |  |  |  |  |  |  |  |
| 7. | גשם כבד כבר עומד ליפול  | 3:46 |  |  |  |  |  |  |  |
| 8. | פנינים  | 3:16 |  |  |  |  |  |  |  |
| 9. | צל ועוד צל  | 3:31 |  |  |  |  |  |  |  |
משתתפים באלבום

דניאלה ספקטור - שירה, גיטרות, קלידים
גבע אלון - גיטרה אקוסטית, גיטרה חשמלית, בס, תופים ושירה
זוהר גינזבורג - גיטרה חשמלית
אורי אבני - גיטרות
אבנר קלמר - כינור
ג'נגו - בס
אסף רייז - תופים
שחר חזיזה - תופים
יובל ארבל - תופים
שאול עשת - פסנתר
אייל תלמודי - סקסופון
דורון טלמון - קולות, פעמונים
גיל טלמן - טמבורין
מתי גלעד - סינטים, בס, תיכנותים, גיטרה אקוסטית וגיטרה חשמלית
אלון לוטרינגר - בס, רודס, פסנתר, סינט וגיטרה חשמלית
תומר ישעיהו - מנדולינה, גיטרה אקוסטית, גיטרה חשמלית, בס וקולות
אלכס משה - קולות
מאיה בלזיצמן - צ'לו
דאנה איבגי - שירה, קולות
ענת גוטברג - עיצוב עטיפה
מיכאל טופיול - צילום העטיפה
הערות שוליים

↑  דניאלה ספקטור, תומר ישעיהו, אלון עדר, ג'יין בורדו, אלון לוטרינגר
באטלגראונד (2013)

| באטלגראונד (2013)>  הפוסטר הרשמי של האירוע בכיכובו של רייבאק.מידע |
| --- | --- | --- |
ארגון: WWE
תאריך: 6 באוקטובר 2013
עיר: באפלו, ניו יורק
אולם: פירסט ניאגרה סנטר
מספר צופים: 11,700
שיר (י) הנושא: "The Mighty Fall" בביצוע פול אאוט בוי וביג שון
סדרת אירועי שלם וצפה של ה-WWE
| לילה של אלופים | באטלגראונד (2013) | גיהנום בכלוב |
סדרת אירועי באטלגראונד
| ראשון | באטלגראונד (2013) | 2014 |
באטלגראונד (2013) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע נערך ב-6 באוקטובר 2013, באולם פירסט ניאגרה סנטר שבבאפלו, ניו יורק. האירוע היה האירוע הראשון בסדרת אירועי באטלגראונד.
תשעה קרבות התנהלו באירוע, כולל אחד שהתקיים במופע המקדים לאירוע. הקרב המרכזי, שהיה בין דניאל בריאן לרנדי אורטון על אליפות ה-WWE הפנויה הסתיים ללא הכרעה לאחר שביג שואו תקף את אורטון, בריאן והשופט. עוד ברשימת הקרבות, אלברטו דל ריו ניצח את רוב ואן דאם בקרב הארדקור ושמר על אליפות העולם במשקל כבד, קורטיס אקסל ניצח את R-טרות' ושמר על האליפות הבין יבשתית, וקודי רודס וגולדאסט ניצחו את המגן (רומן ריינס וסת' רולינס) וכתוצאה מכך הם נשארו בארגון.
שיעור הקנייה של האירוע בטלוויזיה היה 114,000. שיעור קנייה זה היה השני הנמוך ביותר מזה 17 שנים מאז האירוע ECW December to Dismember.